**Postup**

**pred podaním žiadosti na obhajobu dizertačnej práce**

**Doktorand:**

* predloží dizertačnú prácu spolu s autoreferátom na kontrolu školiteľovi.

**Školiteľ:**

* odsúhlasí konečný variant dizertačnej práce,
* zapíše do AISu hodnotenie chýbajúcich povinností vo vedeckej časti individuálneho študijného plánu doktoranda,
* vypracuje posudok na predpísanom formulári; podpísaný posudok odovzdá doktorandovi (jedna z príloh k žiadosti o obhajobu); posudok v elektronickej verzii zašle na referát pedagogickej činnosti,
* vypracuje návrh oponentov dizertačnej práce a prerokuje ho s garantom študijného odboru; garant potvrdí návrh svojím podpisom,
* zúčastňuje sa na obhajobe dizertačnej práce doktoranda.

**Predseda odborovej komisie:**

* predloží odborovej komisii na schválenie návrh školiteľa na oponentov dizertačnej práce a na zloženie komisie na obhajobu dizertačnej práce.

**Doktorand:**

* vloží dizertačnú prácu v elektronickej verzii do centrálneho registra záverečných prác prostredníctvom systému AIS2; systém AIS2 vygeneruje protokol originality a licenčnú zmluvu,
* podá žiadosť o obhajobu dizertačnej práce so všetkými požadovanými prílohami,
* predkladá dizertačnú prácu na obhajobu v slovenskom jazyku. S písomným súhlasom odborovej komisie môže dizertačnú prácu predložiť aj v inom jazyku; v takom prípade vloží do dizertačnej práce abstrakt v rozsahu 1 normostrany a resumé v štátnom jazyku v rozsahu 10 normostrán.